Норфолк (хәрби-диңгеҙ база)

«Норфолк» хәрби-диңгеҙ базаһы — АҠШ хәрби-диңгеҙ көстәре Атлантик флотының төп хәрби-диңгеҙ базаһы. Норфолк ҡалаһында урынлашҡан. Донъяла иң ҙур хәрби-диңгеҙ база булып тора: 2011 йылға унда 75  карап, шул иҫәптән  5 авиаташыусы урынлаша. База акваторияһы   2-се  оператив флоттың яуаплылыҡ зонаһында ята.

Хәрби-диңгеҙ база  акваторияһының һәм порттың  майҙаны — 25,8 км², фарватерҙарҙың килеп инеү тәрәнлеге  — 13,8 м тиклем. Фарватер тәрәнлеге хәрби-диңгеҙ базала бөтә кластағы караптарҙың, шул иҫәптән атом авиаташыусыларының да урынлашыуын тәьмин итә. База  20 км дөйөм оҙонлоҡтағы  һәм причалдар янында 14 м тиклем тәрәнлектәге 10  причалға, тейәү-бушатыу сараларына, һуғыш кәрәк-яраҡтары складына, нефть һаҡлау урынына  эйә.

Был хәрби-диңгеҙ базала АҠШ ҡораллы көстәре  юғары командованиеһының һәм Атлантик флот баш командующийының штабы, хәрби-диңгеҙ уҡыу йорттары урынлашҡан. Базанан йыраҡ түгел ете ҡоро һәм өс йөҙмә доктар, шулай уҡ ун алты стапель  менән 8 суднолар төҙөү һәм суднолар ремонтлау заводы урынлашҡан.

 Әҙәбиәт 



 Һылтанмалар 

 Официальный сайт 
 NS Norfolk // globalsecurity.org 
Категория:Википедия:Статьи с переопределением значения из Викиданных
Категория:АҠШ
Категория:АҠШ-тың хәрби-диңгеҙ базалары